Sokkarin Alko kiinni yli kolmeksi viikoksi

Myymälä uudistetaan Alkon konseptin mukaiseksi huippumyymäläksi. Tuotevalikoima kasvaa.

Sokkarin Alko Jyväskylässä saa uuden ilmeen. Aalto Risto

Ilkka Hartio

Jyväskylän keskustan Sokkarin Alko menee remonttiin ensi viikolla. Liike on suljettuna 30.10.–23.11.

Myymälä ja sen ilme uudistetaan Alkon konseptin mukaiseksi huippumyymäläksi. Tarjolla on remontin jälkeen myymäläketjun laajin valikoima. Remontin jälkeen Sokkarin Alkosta on saatavilla paljon vaihtuvia erikoistuotteita ja harvinaisuuksia.

Uusittavaan myymälään tulee noin 2 300 tuotteen valikoima. Kasvua nykyiseen tuotemäärään on noin viidennes.

Myymälä toimii myös verkkokaupan noutopisteenä, joten tarjolla on näin lähes 7 000 tuotteen valikoima.

Alkon huippumyymälöitä tulee Suomeen kaikkiaan 15. Ne sijoittuvat isojen kaupunkien keskustoihin hyville liikepaikoille.